Original falsifikata
Original falsifikata je jugoslovenski film snimljen 1991. 
u režiji Dragana Kresoje. Po žanru je drama, a radnja prikazuje odnos trojice nekadašnjih partizanskih saboraca koji su se tokom nekoliko decenija života pod komunističkim režimom našli na suprotnim stranama. Original falsifikata, koji je premijerno prikazan u vreme raspada Jugoslavije bio je poslednji jugoslovenski film zvanično kandidovan za Oskar za najbolji film na stranom jeziku.

Radnja filma 

Radnja filma obuhvata vremenski period od maja 1945. do 1990-ih. Pavle, Stojan i Dragiša, tri ratna druga neposredno nakon završetka rata zauzimaju različite položaje u svom mestu. Pavle, ratni politički komesar, predaje deci u mesnoj školi. Stojan, predratni pekarski kalfa, zahvaljujući Pavlu obavlja posao sekretara sreskog komiteta Partije, a Dragiša radi u UDB-i. Do sukoba između Stojana i Pavla dolazi 1947. godine zbog Lene, Stojanove verenice koja voli Pavla, udaje se za njega i čeka njegovo dete. Upravo tada Pavla odvode na Goli otok na izdržavanje kazne. Njegovu ženu prihvata opet Stojan, ženi se njome i Pavlovom tek rođenom detetu daje svoje prezime. Ali, stihija političkih zbivanja, zamrsila je konce njihovih malih života i oni više ne uspevaju da je zaustave. Postaju njen sastavni deo i njene žrtve.

Uloge

Nagrade

Međunarodni filmski festival u Sopotu 1991:

1.Gran pri za najbolju mušku ulogu Lazaru Ristovskom

2.Statueta Sloboda - nagrada žirija publike

Filmski festival režije u Herceg Novom 1991:

1.Srebrna mimoza za režiju Draganu Kresoji

Festival glumačkih ostvarenja Niš 1991:

1.Velika povelja za žensku ulogu Snežani Bogdanović

2.Nagrada Slavko Lazarević za najbolju ulogu na festivalu Lazaru Ristovskom

Festival filmskog scenarija Vrnjačka banja 1991:

1. nagrada za adaptaciju dramskog teksta scenaristi Radetu Radovanoviću

Učesnik glavnog programa na međunarodnom filmskom festivalu u Kelnu 1991 godine
Jugoslovenski kandidat za nagradu Oskar 1991

Spoljašnje veze 
 
 Original falsifikata na -{www.filmovi.com}-

Jugoslavenski filmovi
Dramski filmovi